Ibandla LikaTsvangirai Selingenile Kuhulumende
Osokusele yikuthi idale lephalamende lihlaziye u Ammendment 19 abe ngumthetho njalo uTsvangirai afungiswe abe yinhloko kahulumende
Sokwenzakele! Ugatsha lweNational Council kucele leMDC elikhokhelwa nguMnu Morgan Tsvangirai soluvumile ukuthilelibandla lingene kuhulumende womanyano leZanu PF kanye lecele leMDC ekhokhelwanguMnu Arthur Mutambara. Ugatsha lolu lwethule isinqumo lesi ngolweSine. Ngalokhu amalunga edale lephalamende sekhangelelwe ukuthiapase inguquko yesisekelo sombuso, u Ammendment # 19 mhlaka 5 ngenyanga ezayo. Inguquko le icanda ukubunjwa kukahulumende okusemthethweni. UMnu Tsvangiraiuzafungiswa ukuqala umsebenzi mhlaka 11 ngenyanga ezayo kanye labasekelibakhe uMnu Arthur Mutambara kanye loNkosazana Thokozani Khupe. Abaphathintambobakahulumende bona bazafungiswa mhlaka 13, lapho uhulumende azaqalakhona umsebenzi. Ugatsha oluzabona ngokusebenza kukahulumende womanyano lo, olwe Joint Monitoring Implementation Committee lukhethiwe ngolweSihlanu lwahle lwaqalaukusebenza. Abakhokhela lolugatsha nguMnu Welshman Ncube, unobhala jikelele weMDCkaMutambara, uMnu Nichholas Goche oweZanu PF kanye loMnu Elton Mangoma oweMDCkaTsvangirai. UMnu Sam Sipepa Nkomo oweMDC kaTsvangirai uthi lalobasebengenile kuluhulumende, izikhalazo zabo zonke kazikalungisiswa njalo uthibakhangelele ukuthi zilungisiswe uhulumende sebunjiwe. Ngakolunye uhlangothi,unobhala jikelele wecele leMDC elikhokhelwa nguMnu Arthur Mutambara uMnu Welshman Ncube uthi ibandla lakhe lamukela ngenjabulo ukungena kwecele lika tsvangirai kuhulumende womanyano. kunjalo nje ingcwethi ecubungula ezombusazweuMnu Mlamuli Nkomo uthi mkhulu umsebenzi uhulumende omutsha lo abhekane lawo ngakho kuzamele asebenze gadalala kuqedwe indubo zonke uzulu abhekane lazo.